open-index/open-wikipedia-markdown huggingface dataset:
Κωνσταντίνος Σ. Σπηλιόπουλος

Ο **Κωνσταντίνος Σπηλιόπουλος**  (1924-1987) του Σπήλιου, ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Αρκαδίας με το ΠΑΣΟΚ από το 1977 ως το 1981.

## Βιογραφία
### Πρώτα χρόνια και δικηγορία
Γεννήθηκε το 1924 στα Τρόπαια της Γορτυνίας, γιος του Σπήλιου Σπηλιόπουλου και της Ντίνας Νικολετοπούλου. Σπούδασε νομικά και άσκησε το επάγγελμα του δικηγόρου. Ήταν μέλος του Συλλόγου Δημοκρατικών Δικηγόρων. Το 1974 ήταν ιδρυτικό στέλεχος του ΠΑΣΟΚ και έλαβε 1.916 ψήφους στις εκλογές του 1974 χωρίς να εκλεγεί βουλευτής.

### Πολιτική καριέρα
Εξελέγη  βουλευτής Αρκαδίας στις εκλογές του 1977 με το ΠΑΣΟΚ. Αργότερα ήταν γενικός γραμματέας Υγείας και Πρόνοιας.

### Θάνατος
Απεβίωσε σε ηλικία 63 ετών στην Αθήνα στις 23 Φεβρουαρίου 1987 και κηδεύτηκε δύο ημέρες μετά από τον ιερό ναό Αγίων Θεοδώρων του Πρώτου Νεκροταφείου Αθηνών. Με τη σύζυγό του, Μαρία , είχαν έναν γιο.

## Παραπομπές
{

Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το ΠΑΣΟΚ
Αγγελική Φράγκου

Η **Αγγελική Φράγκου** (γεννημένη το 1965) είναι Ελληνίδα εφοπλίστρια. Είναι πρόεδρος και διευθύνουσα  σύμβουλος της Navios Maritime Holdings, της Navios Maritime Partners L.P., της Navios Tankers Management Inc. και της Navios Maritime Acquisition Corporation.

## Πρώτα χρόνια και εκπαίδευση

Η Φράγκου γεννήθηκε στο νησί της Χίου στο βόρειο Αιγαίο Πέλαγος και προέρχεται από μια οικογένεια εφοπλιστών, με καταγωγή από τα Καρδάμυλα Χίου. Ο πατέρας της είναι ο εφοπλιστής Νικόλαος (Νικόλας) Φράγκος. Αδέρφια της είναι ο αδερφός της Ιωάννης, η μεγαλύτερη ετεροθαλής αδερφή της, Μαρία, και η μικρότερη ετεροθαλής αδερφή της,  Κατερίνα. Ο αδερφός της είναι επίσης εφοπλιστής, με την δικιά του εταιρεία, ενώ και οι δύο τους είναι η τέταρτη γενιά εφοπλιστών στην οικογένειά τους.

Η Φράγκου πήρε το Bachelor's πτυχίο της πάνω στην μηχανολογία, από το "Πανεπιστήμιο Farleigh Dickinson" και το πτυχίο Master's της πάνω στην μηχανολογία, από το "Πανεπιστήμιο Κολούμπια".

## Navios Group

Το 2004, η Φράγκου μάζεψε το ποσό των 200 εκατομμυρίων δολλαρίων για να αγοράσει την "Navios". Πρίν από αυτό, εργαζόταν στην Wall Street, ως αναλύτρια στον εμπορικό όροφο της "Republic National Bank", για κάποια χρόνια. Μεταξύ 2004 και 2014, "ο όμιλος Navios έχει πάνω από 10 δισεκατομμύρια δολάρια σε χρηματοδοτήσεις - 6,3 δισεκατομμύρια δολάρια από τις κεφαλαιαγορές και 3,6 δισεκατομμύρια από το τραπεζικό χρέος". Η Αγγελική Φράγκου επιδεικνύει την οξεία ικανότητα της να συλλάβει τόσο τις χρηματοοικονομικές όσο και τις ναυτιλιακές αγορές. Όταν ρωτήθηκε για το ρόλο των γυναικών στις κορυφαίες θέσεις στη ναυτιλία, απάντησε ότι "Δεν πιστεύω στο φύλο, τη φυλή, τη θρησκεία. Αν σκεφτείτε ποτέ ότι εργάζεστε σε μια εταιρεία για οποιαδήποτε άλλο λόγος πέρα από την ικανότητά σας, πρέπει να φύγετε!". 

Τον Φεβρουάριο του 2024 ήταν από τα ιδρυτικά στελέχη του Ναυτιλιακού Κέντρου Μείωσης Εκπομπών Αέριων Ρύπων, το οποίο συστάθηκε από κοινού με τις ναυτιλιακές εταιρίες Capital Group, Navios Maritime Partners, Nada Maritime Agency, Star Bulk και Thenamaris.

Έχει διατελέσει μέλος του διοικητικού συμβουλίου της Ένωσης Ελλήνων Εφοπλιστών για δύο θητείες.

## Διακρίσεις και φιλανθρωπίες

Το 2011 ονομάστηκε Commodore του Connecticut Maritime Association για το τρεχούμενο έτος και έλαβε την 50η θέση στη λίστα με τις πιο υπερδύναμες γυναίκες σε επιχειρήσεις του περιοδικού Fortune. Το 2014 η Φράγκου κατατάχθηκε 11η στη λίστα των 100 Most Influential People στη λίστα του Lloyd's List και το 2023 στην 21η θέση.  

Το 2020, σε συνεργασία με τον Βαγγέλη Μαρινάκη και την ΙΟΝ Α.Ε., έκαναν μια δωρεά ύψους 1,5 εκατ. ευρώ στο Γενικό - Κρατικό Νοσοκομείο Νίκαιας για να βοηθήσουν στην καταπολέμηση του κορονοϊού. Στη δωρεά συμπεριλαμβάνονταν 14 νέες μονάδες εντατικής θεραπείας, πλήρως εξοπλισμένες.

## Παραπομπές


Κατηγορία:Έλληνες εφοπλιστές
Κατάλογος προέδρων των Σεϋχελλών

Ο **Πρόεδρος των Σεϋχελλών** είναι ο αρχηγός κράτους στην νησιωτική χώρα **[[Σεϋχέλλες]]**. Η θέση συστάθηκε το 1976, μετά την ανεξαρτησία των νησιών από το Ηνωμένο Βασίλειο. Πρώτος πρόεδρος της χώρας υπήρξε ο Τζέιμς Μάντσαμ και η θητεία είναι πενταετής. Κατοικία του Προέδρου είναι ο Προεδρικός Οίκος, που εδρεύει στην πρωτεύουσα Βικτώρια.

## Πρόεδροι των Σεϋχελλών (1976–σήμερα)

## Τελευταίες εκλογές

## Εξωτερικοί σύνδεσμοι
*World Statesmen – Seychelles

*
Βίνσεντ Μέριτον

Ο **Βίνσεντ Μέριτον** (Vincent Meriton, 1960-) είναι πολιτικός των Σεϋχελλών ο οποίος υπηρέτησε ως Αντιπρόεδρος των Σεϋχελλών από τις 28 Οκτωβρίου 2016 ως τις 27 Οκτωβρίου 2020. Διαδέχθηκε ως αντιπρόεδρος τον Ντάνι Φορ και ως πρόεδρος του Λαϊκού Κόμματος.     Διατέλεσε υπουργός Κοινοτικής Ανάπτυξης, Κοινωνικών Υποθέσεων και Αθλητισμού των Σεϋχελλών. 

## Πρώτα χρόνια
Γεννήθηκε στις 28 Δεκεμβρίου 1960 στη Βικτόρια. Εκπαιδεύτηκε στη Μόσχα.Αποφοίτησε από τη Σχολή Κοινωνιολογίας του Κρατικού Πανεπιστημίου της Μόσχας. 

Είναι μέλος του κεντροαριστερού Λαϊκού Κόμματος (πρώην Προοδευτικό Μέτωπο των Σισέλ).  Επίσης ανέλαβε γενικός διευθυντής και μέλος της Νομοθετικής Συνέλευσης της Δημοκρατίας των Σεϋχελλών. 

Το 2004, έγινε υπουργός Κοινωνικών Υποθέσεων και Απασχόλησης, έπειτα υπουργός Εργασίας και Κοινωνικής Πολιτικής της Δημοκρατίας των Σεϋχελλών, στη συνέχεια επικεφαλής των υπουργείων Υγείας και Κοινωνικών Υποθέσεων, του τμήματος Κοινοτικής Ανάπτυξης, Νεότητας και Αθλητισμού και το 2015 στο τμήμα Κοινωνικών Υποθέσεων, Κοινωνικής Ανάπτυξης και Αθλητισμού. 

Τον Ιούλιο του 2010 διορίστηκε υπουργός Προεδρίας και παράλληλα αρμόδιος για την Κοινοτική Ανάπτυξη, τα Κοινωνικά Ζητήματα και τον Αθλητισμό. 

Στις 28 Οκτωβρίου 2016 διορίστηκε Αντιπρόεδρος της Δημοκρατίας. 

## Παραπομπές


Μεριτον
Δημοψήφισμα της Γκάνας (2018)

Στις 27 Δεκεμβρίου 2018 πραγματοποιήθηκε στη Γκάνα **δημοψήφισμα για τη δημιουργία νέων περιφερειών** .  Η ψηφοφορία διεξήχθη στις 47 συνοικίες που θα μπορούσαν ενδεχομένως να ενταχθούν σε νέες περιφέρειες, οι οποίες θα δημιουργηθούν με τη διάσπαση τεσσάρων από τις υπάρχουσες περιφέρειες.  Οι προτεινόμενοι διαχωρισμοί ήταν: 

* Η Βόρεια Περιφέρεια χωρίστηκε σε Βόρεια, Βορειοανατολικά και Σαβάννα. 
* Η Βόλτα χωρίστηκε στη Βόλτα και στην Οτί. 
* Η Δυτική διαιρέθηκε σε Δυτική και Βορειοδυτική.
* Η Μπρονγκ-Αχάφο χωρίστηκε σε Μπρονγκ-Αχάφο, Μπρονγκ-Αχάφο και Μπόνο Ανατολική. 

Όλες οι προτεινόμενες νέες περιφέρειες εγκρίθηκαν, με την θετική ψήφο να αντιστοιχεί σε ποσοστό άνω του 99% σε όλες τις περιφέρειες και ποσοστό συμμετοχής από 80% έως 90%.  

## Παραπομπές


Γκανα
2018
Προπονητικό κέντρο Παιανίας

Το **Προπονητικό Κέντρο Παιανίας «Γιώργος Βαρδινογιάννης»** είναι το προπονητικό κέντρο της Εθνικής Ελλάδας ποδοσφαίρου. Στο προπονητικό κέντρο στεγάζονται οι εθνικές ομάδες όλων των ηλικιών, ανδρών και γυναικών, και αποτελεί το «Σπίτι των Εθνικών Ομάδων». Στο παρελθόν αποτελούσε τη βάση προπόνησης και εκπαίδευσης των ακαδημιών του ποδοσφαιρικού συλλόγου του Παναθηναϊκού.

Επισήμως, άνοιξε στις 19 Ιουνίου 1981. Βρίσκεται στην Παιανία και καλύπτει έκταση 70 στρεμμάτων. Μέχρι τον Μάρτιο του 2025 ανήκε στην Οικογένεια Βαρδινογιάννη, η οποία το πούλησε έναντι 21,5 εκατομμυρίων ευρώ στην Ελληνική Ποδοσφαιρική Ομοσπονδία.

## Εγκαταστάσεις

* Καταλύματα που αποτελούνται από 27 δίκλινα δωμάτια, εστιατόριο, μπαρ, αίθουσα τηλεόρασης, εσωτερική πισίνα, σάουνα, αίθουσα ψυχαγωγίας, αίθουσες παιχνιδιών, αποθηκευτικούς χώρους και αίθουσα συνεδριάσεων. 
* Τρία φωτισμένα γήπεδα ποδοσφαίρου με φυσικό χλοοτάπητα. 
* Τρία φωτισμένα γήπεδα ποδοσφαίρου με τεχνητό χλοοτάπητα για ειδική προετοιμασία. 
* Πλήρως εξοπλισμένο γυμναστήριο, ιατρικό δωμάτιο φυσικοθεραπείας, αποδυτήρια για την επαγγελματική ομάδα και την Ακαδημία. 
* Γραφεία

Μετά την οριστικοποίηση της αγοράς του προπονητικού κέντρου από την Ομοσπονδία, η ΕΠΟ αποφάσισε να προχωρήσει σε έργα ανάπλασης και ανακατασκευής, τα οποία εκτιμάται ότι θα κοστίσουν 3 εκατομμύρια ευρώ. Στο πλαίσιο της αναβάθμισης, θα δημιουργηθούν νέα γραφεία για τη στέγαση των διοικητικών υπηρεσιών της ομοσπονδίας. Επιπλέον, τα δωμάτια του ξενοδοχείου θα αυξηθούν από 27 σε 40, θα ανακαινιστεί το εστιατόριο που βρίσκεται εκεί, οι αγωνιστικοί χώροι των γηπέδων θα βελτιωθούν και θα υπάρξει αξιοποίηση ολόκληρης της έκτασης.

## Παραπομπές


## Εξωτερικοί σύνδεσμοι
* Πρώην επίσημος ιστότοπος

Κατηγορία:Προπονητικά κέντρα ποδοσφαίρου
Κατηγορία:Εθνική Ελλάδας (ποδόσφαιρο)
Κατηγορία:Παναθηναϊκός (ποδόσφαιρο)
LiFO

μικρογραφία|Το πρώτο τεύχος της LiFO που δημοσιεύτηκε την 1η Δεκεμβρίου του 2005.
Η ***LiFO*** είναι εβδομαδιαίος δωρεάν έντυπος οδηγός πόλης που εκδίδεται από την ΔΥΟ ΔΕΚΑ ΕΚΔΟΤΙΚΗ ΑΕ και μοιράζεται σε επιλεγμένα σημεία σε Αθήνα, Θεσσαλονίκη και άλλες μεγάλες πόλεις της Ελλάδας. Δημιουργήθηκε από τον Στάθη Τσαγκαρουσιάνο το 2005 και το πρώτο τεύχος κυκλοφόρησε το Δεκέμβριο της ίδιας χρονιάς. 

Το LIFO.gr ξεκίνησε ως ιστότοπος του εντύπου, αλλά πλέον περιλαμβάνει ειδήσεις, πολιτιστικά θέματα, ρεπορτάζ και έρευνες, οδηγό πόλης, αγορά και ενότητα με βίντεο. Ο ιστότοπος LIFO.gr αποτελούσε σύμφωνα με τα στατιστικά της alexa τον 9ο δημοφιλέστερο ενημερωτικό ιστότοπο στην Ελλάδα για τον Οκτώβριο του 2016. Το 2018 δημιουργήθηκαν δυο νέα σάιτ: το γυναικείου ενδιαφέροντος το ampa.lifo.gr και το mikropragmata.lifo.gr. Ο ιστότοπος mikropragmata.lifo.gr ξεκίνησε ως στήλη της κύριας ιστοσελίδας, όμως μεγάλωσε σε μέγεθος και έγινε δική της ιστοσελίδα. Ασχολείται κυρίως με ανάλαφρες και μικρές ιστορίες.

Ειδικά αφιερωματικά τεύχη κυκλοφορούν τακτικά κάθε χρόνο με τους τίτλους: Ιστορία μιας πόλης, Lifo Taste, Lifo Kid, Summer in the City, The Book Lovers, Yγεία, Οι λόγοι που αγαπάμε την Αθήνα, Αύγουστος κ.λπ. Eπίσης, εκδίδεται ετησίως ένας αγγλόφωνος οδηγός της Αθήνας και των ελληνικών νησιών.

## Ιστορία
Το πρώτο τεύχος  της LIFO κυκλοφόρησε σε Αθήνα και Θεσσαλονίκη στις 1.12.2005. Στα πρώτα τεύχη της, το λογότυπο περιλάμβανε και τη λέξη ATHINA γραμμένη με λατινικούς χαρακτήρες. 

Ως δωρεάν οδηγός πόλης, παρουσίαζε όσα συνέβαιναν στην Αθήνα μαζί με άρθρα και συνεντεύξεις, σταδιακά όμως η ύλη εμπλουτίστηκε και η LIFO έγινε ένα πολιτιστικό έντυπο.

Το 2007 δημιουργήθηκε η ιστοσελίδα LIFO.gr, στην οποία στεγαζόταν εκτός από την ύλη της εφημερίδας επιπλέον άρθρα των συντακτών της, μαζί με στήλες γνώμης, ροή ειδήσεων, οδηγό αγοράς, βίντεο και περιεχόμενο αναγνωστών.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Προφίλ Facebook
*Αγαπητή Α,μπα
*Μικροπράγματα

Κατηγορία:Εφημερίδες με τόπο έκδοσης την Αθήνα
Αναστάσιος Σιδηρόπουλος

Ο **Αναστάσιος** «**Τάσος»** **Σιδηρόπουλος** (γεννημένος στις 9 Αυγούστου 1979) είναι Έλληνας διαιτητής ποδοσφαίρου. Σφύριξε στο Γιουρόπα Λιγκ 2013-14. Έγινε διεθνής διαιτητής της FIFA το 2011.

## Σταδιοδρομία
Σφύριξε τον τελικό του Κυπέλλου Ελλάδας 2015-16, μεταξύ του Ολυμπιακού και της ΑΕΚ.

Στις 21 Δεκεμβρίου 2018, σφύριξε τον αγώνα της 14ης αγωνιστικής του Πρωταθλήματος Σαουδικής Αραβίας, μεταξύ της Αλ-Καντσία και της Αλ-Τααβούν

Στις 21 Αυγούστου 2020, υπήρξε τέταρτος διαιτητής στον τελικό του UEFA Europa League στην αναμέτρηση Σεβίλλη - Ίντερ Μιλάνου.

## Παραπομπές


## Εξωτερικοί σύνδεσμοι
* Προφίλ στο transfermarkt.com

Κατηγορία:Έλληνες διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Ολίβια Κόλμαν

Η **Σάρα Κάρολαϊν Ολίβια Κόλμαν** (αγγλ. **Sarah Caroline Olivia Colman**), (30 Ιανουαρίου 1974) είναι Βρετανίδα ηθοποιός, βραβευμένη με Όσκαρ Α' Γυναικείου Ρόλου για την ερμηνεία της στην ταινία του 2018 *[[Η Ευνοούμενη]] (The Favorite)*, ενώ έχει επίσης τιμηθεί με τέσσερα BAFTA, δυο Χρυσές Σφαίρες και τέσσερα βραβεία ανεξάρτητου βρετανικού κινηματογράφου. Η Κόλμαν έχει υπάρξει υποψήφια για βραβείο Έμμυ δυο φορές. 

Η ηθοποιός αποφοίτησε από τη δραματική σχολή του *Old Vic* του Μπρίστολ και ξεκίνησε την καριέρα της συμμετέχοντας σε τηλεοπτικές παραγωγές. Η πρώτη της τηλεοπτική εμφάνιση ήταν στη σειρά του 2004 *The Peep Show* στο ρόλο της Σόφι Τσάπμαν και συνέχισε με συμμετοχές στις σειρές *Green Wing (2004–2006)*, *Beautiful People (2008–2009)*, *Rev. (2010–2014)*, *Twenty Twelve (2011–2012)*, και *Fleabag (2016)*, ερμηνεύοντας κυρίως κωμικούς ρόλους. 

Η Κόλμαν έλαβε το βραβείο BAFTA καλύτερης κωμικής ερμηνείας για τη συμμετοχή της στη σειρά *Twenty Twelve* το 2012 και βραβείο BAFTA Β' Γυναικείου Ρόλου το 2013 για την ερμηνεία της στη σειρά *Accused*. Το 2014 έλαβε βραβείο BAFTA Α' Γυναικείου Ρόλου για την ερμηνεία της στη σειρά *Broadchurch* όπου υποδύθηκε την Έλι Μίλερ. Έπειτα το 2016 βραβεύτηκε με Χρυσή Σφαίρα Β' Γυναικείου Ρόλου σε τηλεοπτική σειρά για το ρόλο της στη σειρά *The Night Manager* για τον οποίον υπήρξε υποψήφια και για βραβείο Έμμυ. 

Στον κινηματογράφο, η ηθοποιός έλαβε αρχικά θετικές κριτικές για την ερμηνεία της στην ταινία του Πάντι Κόνσινταϊν *Τυραννόσαυρος (Tyrannosaur)* το 2011 κι έπειτα εμφανίστηκε στις ταινίες *[[Η σιδηρά κυρία]] (The Iron Lady, 2011)* στο ρόλο της Κάρολ Θάτσερ, *Σαββατοκύριακο στο Χάιντ Παρκ (Hyde Park on Hudson, 2012)* στο ρόλο της Βασίλισσας Ελισάβετ της Αγγλίας, *Σε λάθος Χρόνο (Locke, 2013)*, *The Thirteenth Tale, 2013* και *[[Ο Αστακός]] (The Lobster, 2015)* που σηματοδότησε την πρώτη της συνεργασία με το Γιώργο Λάνθιμο. Η δεύτερη της συνεργασία με το Λάνθιμο, στην ταινία *[[Η Ευνοούμενη]] (The Favourite)* το 2018 ήταν άκρως επιτυχημένη εφόσον η ερμηνεία της στην ταινία απέσπασε διθυραμβικές κριτικές και της χάρισε το Όσκαρ Α' Γυναικείου Ρόλου.

## Παραπομπές


## Εξωτερικοί σύνδεσμοι

*Ολίβια Κόλμαν , σελίδα στον ιστότοπο Cine.gr 
*  

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικήτριες Κυπέλλου Βόλπι Καλύτερης Ηθοποιού
Φιάλη του Κλάιν

δεξιά|μικρογραφία|461x461εσ| Μια δισδιάστατη αναπαράσταση της φιάλης του Κλάιν βυθισμένης στον τρισδιάστατο χώρο
δεξιά|μικρογραφία|244x244εσ| Δομή μίας τρισδιάστατης φιάλης Klein
Στην τοπολογία, ένα κλάδο των μαθηματικών, η **Φιάλη του Κλάιν** ή το **Μπουκάλι του Κλάιν**, είναι ένα παράδειγμα μιας μη-προσανατολιζόμενης επιφάνειας. Είναι μια δισδιάστατη πολλαπλότητα πάνω στην οποία δεν μπορεί να οριστεί ένα σύστημα για τον προσδιορισμό ενός κάθετου διανύσματος. Με απλά λόγια, είναι μια μονόπλευρη επιφάνεια στην οποία, αν περπατήσει κανείς επάνω της, θα μπορούσε να φτάσει στο σημείο στο οποίο ξεκίνησε, αλλά ανάποδος, δηλαδή με το κεφάλι να είναι προς την κατεύθυνση την οποία ήταν τα πόδια του. Άλλα μη-προσανατολιζόμενα αντικείμενα περιλαμβάνουν τη λωρίδα του Μέμπιους και το πραγματικό προβολικό επίπεδο. Ενώ μια λωρίδα του Μέμπιους είναι μια επιφάνεια με σύνορο, η φιάλη του Κλάιν δεν έχει σύνορο (για σύγκριση, μια σφαίρα είναι μια προσανατολιζόμενη επιφάνεια χωρίς σύνορο).

Η φιάλη του Κλάιν περιγράφηκε για πρώτη φορά το 1882 από τον Γερμανό μαθηματικό Φέλιξ Κλάιν. Είναι πιθανό να είχε ονομαστεί αρχικά ως η *επιφάνεια του Κλάιν* ("*Kleinsche Fläche*") και στη συνέχεια να παρερμηνεύτηκε ως η *φιάλη του Κλάιν* ("*Kleinsche Flasche*"), η οποία μπορεί να οδήγησε τελικά στην υιοθέτηση αυτού του όρου και στη γερμανική γλώσσα.

## Παραπομπές


Κατηγορία:Γεωμετρική τοπολογία
Κατηγορία:Επιφάνειες
Αρχαιολογικό Μουσείο Πόρου

εναλλ.=|μικρογραφία|Εξωτερικός χώρος Αρχαιολογικού Μουσείου Πόρου.
Το **Αρχαιολογικό Μουσείο Πόρου** είναι ένα μουσείο που βρίσκεται στην πλατεία Κοριζή στον Πόρο. 

Το μουσείο χτίστηκε τη δεκαετία του 1960 σε οικόπεδο που δωρίστηκε από την οικογένεια Κοριζή. Οι εκθέσεις του μουσείου χρονολογούνται από τη μυκηναϊκή εποχή μέχρι τη ρωμαϊκή εποχή. 

Το μουσείο περιλαμβάνει μια αξιοσημείωτη συλλογή αντικειμένων που ανασκάφηκαν από τη Γαλλική Αρχαιολογική Σχολή στην Τροιζήνα, όπως συλλογές από επιτύμβιες στήλες, αρχαίες επιγραφές και γεωμετρικά αγγεία. Η συλλογή περιλαμβάνει επίσης, ανασκαφές του ιερού του Ποσειδώνα στην Καλαύρεια, αρχαίες επιγραφές και ελληνιστικά ειδώλια από τον Άγιο Κωνσταντίνο στα Μέθανα και αντικείμενα όπως αγγεία, χάλκινα δοχεία και ειδώλια από τις παλιές ανασκαφές στην Ερμιόνη. 

## Παραπομπές


## Εξωτερικοί σύνδεσμοι
* Υπουργείο Πολιτισμού και Αθλητισμού

Πορος
Ιουλία (σύζυγος του Μάριου)

Η **Ιουλία** Μαρία, λατιν. Julia Maria (π. 130 π.Χ. - 69 π.Χ.) από το γένος των Ιουλίων, ήταν θεία από πατέρα του Ιουλίου Καίσαρα και σύζυγος του Γάιου Μάριου.

## Βιογραφία

Ήταν κόρη τού Γάιου Ιούλιου Καίσαρα ΙΙ πρωτεύοντος (praetor) και της Μαρκίας Ρέγκιας, κόρης του Κουίντου Μάρκιου Ρεξ πρωτεύοντος (pretor). Αδέλφια της ήταν ο Γάιος Ιούλιος Καίσαρ (ανθύπατος της Ασίας) ανθύπατος, πατέρας του Ιούλιου Καίσαρα και ο Σέξτος Ιούλιος Καίσαρας ΙΙΙ ύπατος το 91 π.Χ. Περί το 110 π.Χ. παντρεύτηκε τον Γάιο Μάριο και γι' αυτό μερικές φορές αναφέρεται ως Ιουλία Μαρία, είχαν έναν γιο, τον Γάιο Μάριο τον Νεότερο. Ο Πλούταρχος καταγράφει επίσης άλλους δύο θετούς γιους του Γάιου Μάρκου, τον Κόιντο Γράνιο και τον Γνάιο Γράνιο. Οι δύο θετοί γιοι πολύ πιθανό να ήταν γιοι του Γάιου Μάριου από κάποιον προηγούμενο γάμο του. Σε περίπτωση που ο Κόντος Γράνιος και ο Γνάιος Γράνιος ήταν πραγματικά γιοι της Ιουλίας τότε ο προηγούμενος σύζυγος της ήταν μέλος της οικογένειας των Καμπανών αφού η ίδια ανήκε στην τάξη των Πατρικίων και θα παντρευόταν κάποιον από την οικογένεια των Γρανίων μόνο αν ήταν πολύ πλούσιος. Σύμφωνα με τον Πλούταρχο, ήταν ο γάμος με την Ιουλία, που ο *νέος άνδρας* Μάριος προκάλεσε την προσοχή της ακατάδεκτης Συγκλήτου και εκτόξευσε την πολιτική του σταδιοδρομία. Η Ιουλία έμεινε στη συνείδηση του Ρωμαϊκού λαού ως η ενάρετη γυναίκα, που ήταν αφιερωμένη στον άνδρα της και στο μόνο τέκνο τους. Η φήμη της τής επέτρεψε να κρατήσει το κύρος της, ακόμη και στις εκτελέσεις του Σύλλα εναντίον του Μάριου και των συμμάχων του. Η Ιουλία απεβίωσε το 69 π.Χ. και κατά την κηδεία της εκφωνήθηκε ο λόγος Laudatio Juliae amitae από τον αφοσιωμένο ανιψιό της Ιούλιο Καίσαρα.

## Οικογένεια

Παντρεύτηκε τον Γάιο Μάριο ύπατο και *νέο άνδρα* και είχε τέκνα:

*Γάιος Μάριος ο Νεότερος 110 - 82 π.Χ., στρατηγός και ύπατος.

## Παραπομπές



## Πηγές

*Plutarch, Parallel Lives "Γάιος Μάριος", written approx. 75 μ.Χ.
*Plutarch, Parallel Lives "Ιούλιος Καίσαρ", written approx. 75 μ.Χ.

Κατηγορία:Ρωμαίες γυναίκες
Κατηγορία:Ρωμαίοι ευγενείς
Γιάκομπ Κέλετ

Ο **Γιάκομπ Κέλετ** (*Jakob Kehlet,* γεννημένος στις 5 Σεπτεμβρίου 1980) είναι Δανός επαγγελματίας διαιτητής ποδοσφαίρου. Είναι διεθνής διαιτητής της FIFA από το 2011. 

## Παραπομπές


## Εξωτερικοί σύνδεσμοι
Προφίλ στο transfermarkt.com

Κατηγορία:Δανοί διαιτητές ποδοσφαίρου
Αγώνας

Στον αθλητισμό, ο **αγώνας** είναι αγώνας ταχύτητας, με αντικειμενικό κριτήριο, συνήθως ένα ρολόι ή ένα συγκεκριμένο σημείο. Οι αγωνιζόμενοι σε έναν αγώνα προσπαθούν να ολοκληρώσουν μια δεδομένη εργασία στο συντομότερο χρονικό διάστημα. Συνήθως, αυτό περιλαμβάνει τη διέλευση από κάποια απόσταση, αλλά μπορεί να είναι οποιαδήποτε άλλη εργασία που απαιτεί ταχύτητα για να επιτευχθεί συγκεκριμένος στόχος.

Ένας αγώνας μπορεί να διεξάγεται συνεχώς μέχρι να τελειώσει ή να γίνει σε διάφορα τμήματα που ονομάζονται στάδια.

Οι πρώτες καταγραφές αγώνων είναι εμφανή στα αγγεία από την αρχαία Ελλάδα, τα οποία απεικόνιζαν τους άνδρες να τρέχουν για πρώτη φορά. Ένας αγώνας αρμάτων περιγράφεται στην Ιλιάδα του Ομήρου.

## Ετυμολογία
Ένας αγώνας και το όνομά του συσχετίζεται συχνά με τον τόπο προέλευσης, το μέσο μεταφοράς και την απόσταση του αγώνα. Μερικά παραδείγματα είναι Ράλι Ντακάρ ή ο Μαραθώνιος της Αθήνας.

## Παραπομπές


Κατηγορία:Αθλητισμός
Δήμος Στιπ

Ο **Δήμος Στιπ** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Στιπ ονομάζεται επίσης η πόλη στην οποία βρίσκεται η έδρα του Δήμου Στιπ.

## Γεωγραφία
Ο δήμος συνορεύει με:
*Δήμο Πρόμπιστιπ και Δήμο Σβέτι Νίκολε στα βόρεια,
*Δήμο Ράντοβις και Δήμο Καρμπίντσι στα ανατολικά,
*Δήμο Λόζοβο και Δήμο Γκράντσκο στα δυτικά, και
*Δήμο Κόντσε στα νότια.

## Παραπομπές

## Εξωτερικοί σύνδεσμοι

* 

Κατηγορία:Δήμοι της Βόρειας Μακεδονίας

Κατηγορία:Ανατολική Στατιστική Περιφέρεια (Βόρεια Μακεδονία)
Ιουλία Καισαρίς η Πρεσβύτερη

Η **Ιουλία η Πρεσβύτερη**, λατιν. Julia Major (πριν το 101 π.Χ. - μετά το 61 π.Χ. (;) ) από το γένος των Ιουλίων, ήταν αδελφή του Γαΐου Ιουλίου Καίσαρα της Α΄ Τριανδρίας, δικτάτορα, υπάτου τρις και της Ιουλίας Καισαρίδος της Νεότερης.

## Βιογραφία
Ήταν κόρη του Γαΐου Ιουλίου Καίσαρα ΙΙΙ ανθυπάτου Ασίας και της Αυρηλίας Κόττας. Ήταν το πρώτο από τα τρία τέκνα τους. Το ακριβές έτος της γέννησής της δεν είναι γνωστό, αλλά πρέπει να είναι πριν το 101 π.Χ., καθώς μετά γεννήθηκε η αδελφή της και το 100 π.Χ. ο αδελφός της Γ. Ιούλιος Καίσαρας. Την περίοδο αυτή οι κόρες των Ρωμαίων δεν λάμβαναν μικρό όνομα (praenomen), αλλά μόνο το όνομα του γένους τους (nomen)· αν ήταν δύο, προσδιοριζόταν ως "η Πρεσβύτερη και "η Νεότερη".

Λίγα είναι γνωστά για τη ζωή της Ιουλίας Καισαρίδος, εκτός από το ότι παντρεύτηκε δύο φορές: τον Λεύκιο Πινάριο, μέλος παλαιάς πατριαρχικής οικογένειας και τον Κουίντιο Πέντιο· η σειρά των γάμων δεν είναι γνωστή. Είχε έναν τουλάχιστον γιο από κάθε γάμο. Εγγονός της ήταν ο Λεύκιος Πινάριος και ο Κουίντος Πέντιος, που μαζί με τον 2ο εξάδελφό τους Γάιο Οκτάβιο (μετέπειτα Αύγουστο), εγγονό της Ιουλίας Καισαρίδος της Νεότερης, ονομάστηκαν κληρονόμοι του Καίσαρα με τη διαθήκη του δικτάτορα. Ο Τίτος Πινάριος, φίλος του Κικέρωνα, ήταν μάλλον άλλος εγγονός της, αδελφός του Λεύκιου. Πάντως μερικοί ερευνητές έχουν προτείνει, ότι o Λεύκιος Πινάριος και ο Κουίντος Πέντιος ήταν γιοί της και όχι εγγονοί της.

Όταν ο Πόπλιος Κλόδιος Πούλχερ κατηγορήθηκε για ασέβεια το 61 π.Χ., κατέθεσαν εναντίον του η μητέρα τού Καίσαρα Αυρηλία Κόττα και μία από τις αδελφές του, αλλά δεν ξέρουμε ποια Ιουλία Καισαρίδα από τις δύο. Αυτό έγινε ως εξής: η  δεύτερη σύζυγος του Καίσαρα, η Πομπηία προθυμοποιήθηκε να γίνει σπίτι της η εορτή της Καλής Θεάς (Bona Dea), που απαγορευόταν στους άνδρες να παρακολουθήσουν. Κατά την εορτή ο Κλόδιος εισήλθε στο σπίτι μεταμφιεσμένος σε γυναίκα και υποτίθεται, ότι αποπλάνησε την Πομπηία. Αν και ο Κλόδιος αθωώθηκε, το συμβάν έκανε τον Καίσαρα, που τότε ήταν Μέγιστος Αρχιερέας (Pontifex Maximus), να διαζευχθεί την Πομπηία, λέγοντας το διάσημο "η σύζυγος του Καίσαρα δεν πρέπει μόνο να είναι τίμια, αλλά και να φαίνεται τίμια", δηλ. να είναι υπεράνω υποψίας. Ίσως λοιπόν η Ιουλία Καισαρίς η Πρεσβύτερη να κατέθεσε εναντίον του.

## Οικογένεια
Παντρεύτηκε τον Λεύκιο Πινάριο, μέλος παλαιάς πατριαρχικής οικογένειας και εγγονοί της ήταν οι:
** Λεύκιος Πινάριος, κληρονόμος του μεγάλου θείου του Ιουλίου Καίσαρα.
** Τίτος Πινάριος, φίλος του Κικέρωνα.

Επίσης παντρεύτηκε τον Κουίντο Πέντιο και εγγονός της ήταν ο:
** Κουίντος Πέντιος, επίσης κληρονόμος του Ιουλίου Καίσαρα.

## Παραπομπές


## Πηγές
* Gaius Suetonius Tranquillus, The Twelve Caesars, "Caesar".
* Appianus Alexandrinus (Appian), Bellum Civile (The Civil War), book iii.
* Scholia Bobiensa, In Clodio, Johann Caspar von Orelli, ed.

Κατηγορία:Ρωμαίες γυναίκες
Κατηγορία:Ρωμαίοι ευγενείς
Πάμελα Ντούτκιεβιτς

Η **Πάμελα Ντούτκιεβιτς** (γεννήθηκε 28 Σεπτεμβρίου 1991) είναι Γερμανίδα αθλήτρια του στίβου στα αγωνίσματα των υψηλών εμποδίων, με καταγωγή από την Πολωνία.

Στους Ολυμπιακούς Αγώνες 2016, τερμάτισε 4η στα ημιτελικά των 100 μέτρων με εμπόδια, χωρίς να προκριθεί στον τελικό. Στο Ευρωπαϊκό Πρωτάθλημα Κλειστού Στίβου 2017 κατέκτησε την 3η θέση και το χάλκινο μετάλλιο στα 60 μέτρα με εμπόδια. Στο Παγκόσμιο Πρωτάθλημα Στίβου 2017, με επίδοση 12.72 κατέκτησε το χάλκινο μετάλλιο. Την επόμενη χρονιά κατέκτησε το ασημένιο μετάλλιο στο Ευρωπαϊκό Πρωτάθλημα Στίβου 2018, πίσω από την Ελβίρα Χέρμαν.

## Ατομικά ρεκόρ

### Ανοιχτός

* 100 μέτρα εμπόδια — 12.61 (Βέινχαϊμ 2017)

### Κλειστός

* 60 μέτρα εμπόδια — 7.79 (Λειψία 2017)

## Παραπομπές


* H 

Κατηγορία:Γερμανοί αθλητές του στίβου
Κατηγορία:Εμποδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Γιόχαν Πέτερ Έκερμαν

Ο **Γιόχαν Πέτερ Έκκερμαν** (21 Σεπτεμβρίου 1792 – 3 Δεκεμβρίου 1854) ήταν Γερμανός ποιητής και συγγραφέας, γνωστός για το έργο του *Συνομιλίες με τον Γκαίτε*, καρπός της συνεργασίας του με τον Γιόχαν Βόλφγκανγκ φον Γκαίτε, κατά τα τελευταία χρόνια της ζωής του Γκαίτε.

## Βιογραφία
Ο Έκερμαν γεννήθηκε στο Βίνσεν επί του Λούχε στο Χάρμπουργκ, ταπεινής καταγωγής, και μεγάλωσε στη φτώχεια και την ανέχεια.

Αφού υπηρέτησε ως εθελοντής στον Πόλεμο της Απελευθέρωσης (1813-1814), απέκτησε πόστο γραμματέα στο υπουργείο πολέμου στο Ανόβερο. Το 1817, αν και είκοσι πέντε ετών, παρακολούθησε το γυμνάσιο του Ανοβέρου και στη συνέχεια στο πανεπιστήμιο του Γκέτινγκεν, όπου, μετά από ένα έτος διαμονής ως φοιτητής της νομικής, έφυγε το 1822.

Η γνωριμία του με τον Γκαίτε άρχισε το επόμενο έτος, όταν ο Έκερμαν έστειλε στον Γκαίτε το χειρόγραφο του *Beiträge zur Poesie* (1823). Αμέσως μετά πήγε στη Βαϊμάρη όπου υποστήριζε εργάστηκε ως ιδιωτικός δάσκαλος. Για αρκετά χρόνια δίδαξε το γιο του μεγάλου δούκα. Το 1830 ταξίδεψε στην Ιταλία με τον γιο του Γκαίτε. Το 1838 του απονεμήθηκε ο τίτλος του συμβούλου του μεγάλου δούκα και διορίστηκε βιβλιοθηκάριος της μεγάλη δούκισσας.

## Γραπτά
Ο Έκερμαν είναι κυρίως γνωστός για την σημαντική συμβολή στη γνώση του μεγάλου ποιητή όπως τη περιγράφεται στο έργο του   «*Συνομιλίες με τον Γκαίτε»* (1836-1848). Ο Γκαίτε εμπιστεύτηκε στον Έκερμαν την δημοσίευση των *Nachgelassene Schriften* (μεταθανάτια έργα) (1832-1833). Επίσης, ήταν συντάκτης, μαζί με τον Φρίντριχ Βίλχελμ Ρίμερ (1774-1845), της πλήρης έκδοσης των έργων του Γκαίτε σε 40 τόμους (1839-1840). Πέθανε στη Βαϊμάρη στις 3 Δεκεμβρίου 1854.

Οι Συνομιλίες με τον Γκαίτε (τόμοι 1 και 2: 1836, τόμος 3: 1848, 7η εκδ. Λειψία, 1899, βελτιωμένη έκδοση από τον Λούντβιχ Γκάιγκερ στη Λειψία, 1902) έχουν μεταφραστεί σε όλες σχεδόν τις Ευρωπαϊκές γλώσσες.

Εκτός από αυτό το έργο και το *Beiträge zur Poesie*, ο Έκερμαν δημοσίευσε έναν τόμο με ποιήματα (Gedichte, 1838. Βλέπε *J. P. Eckermanns Nachlaß* edited by Friedrich Tewes, vol. 1. (1905), και ένα άρθρο από τον Ρ.Μ. Μέγιερ στο *Goethe-Jahrbuch*, 17. (1896)).

## Σημειώσεις


## Παραπομπές

* 

; Απόδοση

* 

## Εξωτερικοί σύνδεσμοι

* Έργα Johann Peter Έκκερμαν στο LibriVox (public domain audiobooks) 



Κατηγορία:Γερμανοί συγγραφείς
Μίνστερ της Ουλμ

To **Μίνστερ της Ουλμ** (γερμανικά: *Ulmer Münster*) είναι λουθηρανική εκκλησία η οποία βρίσκεται στην Ουλμ, στο κρατίδιο Βάδη-Βυρτεμβέργη, Γερμανία. Το κωδωνοστάσιο του ναού έχει ύψος 161,5 μέτρα, γεγονός που καθιστά την εκκλησία την ψηλότερη στον κόσμο, μέχρι να ολοκληρωθεί η Σαγράδα Φαμίλια στην Βαρκελώνη, και την πέμπτη ψηλότερη κατασκευή που χτίστηκε πριν τον 20ό αιώνα.

Αν και μερικές φορές αναφέρεται ως ο καθεδρικός της Ουλμ εξαιτίας του μεγάλου μεγέθους της, η εκκλησία δεν είναι καθεδρικός ναός και δεν ήταν ποτέ έδρα επισκόπου. Αν και οι πύργοι και όλα τα αρχιτεκτονικά στοιχεία είναι από πέτρα, προσελκύοντας την προσοχή των επισκεπτών, το μεγαλύτερο τμήμα των τοίχων, συμπεριλαμβανομένων των προσόψεων του κλίτους και της χορωδίας, αποτελείται από ορατά τούβλα και έτσι αναφέρεται μερικές φορές ως πλίνθινη εκκλησία. Ως τέτοια, είναι από τις μεγαλύτερες στον κόσμο, μετά τη Βασιλική του Σαν Πετρόνιο στην Μπολόνια και έχει ίδιο μέγεθος με τη Φράουενκιρχε στο Μόναχο και τον ναό της Παναγίας στο Γκντανσκ.

Η κατασκευή του Μίνστερ της Ουλμ ξεκίνησε τη γοτθική εποχή, αλλά ολοκληρώθηκε στο τέλος του 19ου αιώνα. Παρόλα αυτά, ολόκληρη η εκκλησία, εκτός των πύργων και τμήματος των εξωτερικών διακοσμήσεων, είχε ολοκληρωθεί πριν τη διακοπή των εργασιών, σε αντίθεση με τον καθεδρικό της Κολωνίας, ο οποίος είχε παραμείνει ημιτελής.

Οι επισκέπτες μπορούν να ανεβούν τα 768 σκαλιά τα οποία οδηγούν στην κορυφή του κωδωνοστασίου. Η θέα από τα 143 μέτρα είναι πανοραμική και διακρίνεται πέρα από την Ουλμ, η Νόι-Ουλμ (Νέα Ουλμ) στη Βαυαρία και, όταν ο καιρός είναι καθαρός, οι Άλπεις, από το Ζαίντις μέχρι το Τσούγκσπιτσε. Το τελευταίο κλιμακοστάσιο είναι ψηλό, σπειροειδές και στενό, καθώς μετά βίας χωρά να περάσει ένα άτομο.

## Εικόνες

Αρχείο:Ulm Münster Choraltar 01.jpg
Αρχείο:Westturm des Ulmer Münster.jpg
Αρχείο:Ulmer Munster vom Xinedome aus.jpg
Αρχείο:Ulmer Münster Ptolemäus 01a.JPG
Αρχείο:Ulm - Ulmer Münster - View East into the Choir.jpg
Αρχείο:Ulm - Ulmer Münster - View West through the Central Nave.jpg
Αρχείο:Ulmer Münster - Blick auf die Turmspitze.jpg
Αρχείο:Ulmer Münster.jpg
Αρχείο:Chor Ulmer Münster.jpg
Αρχείο:Ulmer Münster - Interior.jpg
Αρχείο:Ulmer Münster (226045097).jpeg
Αρχείο:Ulmer Munster Innenansicht.jpg
Αρχείο:Ulmer Münster Weihwasserbecken.jpg
Αρχείο:Ulmer Münster von der Eisenbahnbrücke aus gesehen (2015-07).jpg


## Παραπομπές


Κατηγορία:Εκκλησίες στη Γερμανία
Κατηγορία:Κτίρια και κατασκευές γοτθικής αρχιτεκτονικής
Ιουλία Καισαρίς η Νεότερη

Η **Ιουλία Καισαρίς η Νεότερη**, λατιν. Julia Minor (101 - 51 π.Χ.) από το γένος των Ιουλίων, ήταν η μικρότερη αδελφή της Ιουλίας Καισαρίδος της Πρεσβύτερης, αδελφή του Ιουλίου Καίσαρα και εκ μητρός γιαγιά του Αυγούστου.

## Βιογραφία
Ήταν κόρη του Γαΐου Ιουλίου Καίσαρα ΙΙΙ ανθυπάτου και της Αυρηλίας Κόττας, κόρης του Λεύκιου Αυρήλιου Κόττα υπάτου το 119 π.Χ. Κατά τη συνήθεια των Ρωμαίων, όλες οι κόρες έφεραν το ίδιο όνομα (nomen), αυτό της γενιάς τους· δεν είχαν μικρό όνομα (prenomen). Αν ήταν δύο, προσδιοριζόταν ως "η Πρεσβύτερη" και "η Νεότερη", αλλιώς prima, secunda, tertia, κ.ο.κ.

Το 61 π.Χ. ο Πόπλιος Κλόδιος Πούλχερ μεταμφιέστηκε σε γυναίκα και εισήλθε στο σπίτι του Ιουλίου Καίσαρα, όπου μόνο γυναίκες εόρταζαν την Αγαθή Θεά (Bona Dea). Όταν ανακαλύφθηκε, ο Π. Κ. Πούλχερ κατηγορήθηκε για ασέβεια και η Ιουλία η Νεότερη (ή η αδελφή της) μαζί με τη μητέρα της κατέθεσαν εναντίον του, δίνοντας ακριβή περιγραφή του τι έγινε. Ένεκα του σκανδάλου, ο Καίσαρας διαζεύχθηκε τη σύζυγό του.

Παντρεύτηκε τον Μάρκο Άτιο Βάλβο πραίτωρα (praetor) και επίτροπο (commissarius), που προερχόταν από οικογένεια συγκλητικών, πληβείας καταγωγής. Έκανε κόρες: την Ατία Βάλβα Πρίμα, Ατία Βάλβα Σεκούνδα (μητέρα της Οκταβίας της Νεότερης και του Αυγούστου), Ατία Βάλβα Τέρτια.

## Οικογένεια
Η Ιουλία η Νεότερη παντρεύτηκε τον Μάρκο Άτιο Βάλβο (πρωτεύοντα το 62 π.Χ) και είχε τέκνα:
* Ατία Βάλβα Πρίμα
* Ατία Βάλβα Σεκούντα 85 - 43 π, παντρεύτηκε πρώτα τον Γάιο Οκτάβιο ανθύπατο και μετά τον Λεύκιο Μάρκιο Φίλιππο ύπατο το 56 π.Χ. και είχε τέκνο:
** Οκταβία η Νεότερη 69 - 11 π.Χ., παντρεύτηκε πρώτα τον Γάιο Κλαύδιο Μάρκελλο τον Νεότερο, ύπατο το 50 π.Χ. και έπειτα τον Μάρκο Αντώνιο της Β΄ Τριανδρίας.
** Γάιος Οκτάβιος, μετά Γάιος Ιούλιος Καίσαρ απλούστερα Οκταβιανός και έπειτα Αύγουστος.
* Ατία Βάλβα Τέρτια, παντρεύτηκε τον Λεύκιο Μάρκιο Φίλιππο ύπατο το 38 π.Χ. και είχε τέκνο:
** Μαρκία, παντρεύτηκε τον Παύλο Φάβιο Μάξιμο ύπατο το 11 π.Χ. και είχε τέκνο:
*** Παύλος Φάβιος Περσικός 2/1 π.Χ. - απεβ. 41-55 μ.Χ.
*** Φαβία Νουμαντίνα, κόρη της Μαρκίας και του Π. Φ. Μάξιμου ή του αδελφού του Αφρικανού Φαβίου Μαξίμου υπάτου το 45 π.Χ..
*Μάρκος Άτιος Βάλβος, από γάμο του με την Κλαυδία. Είχε τέκνο:
**Ατία
*** Γάιος Ιούνιος Σιλουανός ύπατος το 10 μ.Χ. Το *Ατία* μπορεί να είναι και διόρθωση του *Αππία*. Αυτός είχε τέκνα:
**** Άππιος Ιούνιος Σιλουανός ύπατος το 28 μ.Χ.
**** Δέκιμος Ιούνιος Σιλουανός, που ενεπλάκη στο να χάσει την εύνοια του Αυγούστου η Ιουλία η Νεότερη.
**** Μάρκος Ιούνιος Σιλουανός ύπατος το 15.

## Παραπομπές


## Πηγές
* Suetonius - The Twelve Caesars - Caesar and Augustus.
* Julia, Dictionary of Greek and Roman Biography and Mythology

Κατηγορία:Δυναστεία των Ιουλίων και Κλαυδίων
Κορεανικές γλώσσες

μικρογραφία|Τα τρία κορεατικά βασίλεια τον 5ο αιώνα. Τότε, τα κορεατικά ομιλούνταν σε μια πολύ μεγαλύτερη περιοχή απ'ότι σήμερα.Οι **Κορεανικές γλώσσες** είναι γλωσσική οικογένεια που αποτελείται από τη σύγχρονη κορεατική γλώσσα μαζί με εξαφανισμένους αρχαίους συγγενείς που συγγένευαν περισσότερο σε σχέση με τις προτεινόμενες συνδέσεις.

Η γλώσσα Τζέτζου στο νησί Τζέτζου θεωρείται από κάποιους ως διάλεκτο της σύγχρονης κορεατικής, ενώ άλλοι την θεωρούν ξεχωριστή γλώσσα. Ορισμένοι θεωρούν ότι, αντί να είναι απομονωμένη γλώσσα, τα κορεατικά αποτελούν μια μικρή γλωσσική οικογένεια μαζί με τα Τζέτζου.

 

## Εξωτερικές σχέσεις
Μεταξύ των σωζόμενων γλωσσών, τα κορεατικά θεωρούνται από τους περισσότερους γλωσσολόγους ως απομονωμένη γλώσσα και από κάποιους ως μέρος των ευρέως απορριφθέντων Αλταϊκών ή Δραβιδοκορεατικών γλωσσών.. Ο Αλεξάντερ Βόβιν (2015) σημειώνει ότι τα κορεανικά μοιράζονται ορισμένα τυπολογικά χαρακτηριστικά με τις τέσσερις Παλαιοσιβηρικές γλωσσικές ομάδες (π.χ. παλαιότερη εργατικότητα) και δείχνει ότι έχει περισσότερα κοινά με τα παλαιοσιβηρικά (η οποία είναι μια γεωγραφική και χωρική ομαδοποίηση αντί για γενετική) απ' ότι με την υποτιθέμενη Αλταϊκή ομάδα.

Τα κορεανικά έχουν δάνεια από παλαιοσιβηρικές γλώσσες. Ο Βόβιν σημειώνει ότι έχει κάποια τουνγκουζικά δάνεια αλλά γενετικά δεν σχετίζεται με τις τουνγκουζικές γλώσσες. 

Η αταξινόμητη γλώσσα Χιτάν έχει μερικές λεξιλογικές ομοιότητες με τα κορεατικά, τα οποία δεν βρίσκονται σε μογγολικές ή τουνγκουζικές γλώσσες. Αυτό υποδηλώνει κάποια ισχυρή κορεατική παρουσία ή ότι η  ήταν στην πραγματικότητα κορεανική ή παρακορεανική γλώσσα.                                                                                                                       

## Παραπομπές


Κατηγορία:Γλωσσικές οικογένειες
Κατηγορία:Αλταϊκές γλώσσες
Κατηγορία:Γλώσσες της Κορέας
Ντόνγκιε

Οι **Ντόνγκιε** (κορεατική προφορά: [toŋ.je]), που σημαίνει **Ανατολικοί Γιε**, ήταν κορεατική φυλή που κατέλαβαν τμήματα της βορειοανατολικής Κορεατικής Χερσονήσου από περίπου τον 3ο αιώνα π.Χ. περίπου μέχρι αρχές του 5ου αιώνα. Συνόρευε με το Κόγκουριο και το Όκτζο προς τα βόρεια, το Τζίνχαν προς τα νότια και την αρχηγία Λέλανγκ της Κίνας στα δυτικά. Σήμερα, αυτή η περιοχή αποτελείται από τις επαρχίες Νότιου Χάμγκιονγκ και Κάνγκουον στη Βόρεια Κορέα, και τη Γκάνγκουο στη Νότια Κορέα.

## Ιστορία
δεξιά|μικρογραφία|236x236εσ|Πρωτο–Τρία Βασίλεια, γύρω στο 1 μ.Χ.
Το Ντόνγκιε εμφανίζεται στην ιστορία σαν ένα υποτελές κράτος των Κόγκουριο. Στις αρχές του 5ου αιώνα, ωστόσο, ο Βασιλιάς Γκουάνγκετο ο Μέγας προσάρτησε τους Ντόνγκιε, με αποτέλεσμα τη κυριαρχία του Κόγκουριο σε ολόκληρο το βόρειο τμήμα της Κορεατικής Χερσονήσου και το μεγαλύτερο μέρος της Μαντζουρίας. Ένα μικρό μέρος των Ντόνγκιε στα νότια απορροφήθηκε από τη Σίλλα.

## Βιβλιογραφία

* 

Κατηγορία:Αρχαίοι λαοί
Κατηγορία:Αρχαία ιστορία της Κορέας
Κατηγορία:Πρώην κράτη της Κορέας
Σίντι Ρόλεντερ

Η **Σίντι Ρόλεντερ** (γεννήθηκε 21 Αυγούστου 1989 στο σημερινό Κέμνιτς) είναι Γερμανίδα αθλήτρια του στίβου που ειδικεύεται στους δρόμους ταχύτητας με εμπόδια.

## Καριέρα
Συμμετείχε στους Ολυμπιακούς Αγώνες 2012 στο Λονδίνο, φτάνοντας μέχρι τον ημιτελικό γύρο.

Το πρώτο της μετάλλιο σε ανώτερη διοργάνωση το κατέκτησε στο Ευρωπαϊκό Πρωτάθλημα Στίβου 2014, όταν βγήκε 3η.

Στο Παγκόσμιο Πρωτάθλημα Στίβου 2015 κατέκτησε το ασημένιο μετάλλιο, με 12.59 και ατομικό ρεκόρ.

Κέρδισε το χρυσό μετάλλιο στο Ευρωπαϊκό Πρωτάθλημα Στίβου 2016, με επίδοση 12.62, και βγήκε 5η στον τελικό των 100 μέτρων με εμποδίων στους Ολυμπιακούς Αγώνες 2016.

Κέρδισε επίσης τον τίτλο στο Ευρωπαϊκό Πρωτάθλημα Κλειστού Στίβου 2017 στο Βελιγράδι στα 60 μέτρα με εμπόδια.

Τη σεζόν 2018 την έκλεισε με ένα χάλκινο μετάλλιο στο Ευρωπαϊκό Πρωτάθλημα Στίβου 2018, πίσω από την Ελβίρα Χέρμαν και την Πάμελα Ντούτκιεβιτς.

## Εξωτερικοί σύνδεσμοι

* Η 
* H 

Κατηγορία:Γερμανοί αθλητές του στίβου
Κατηγορία:Εμποδιστές
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Σανσουσί

Το **Σανσουσί** (γαλλικά: Sanssouci) είναι ανάκτορο το οποίο βρίσκεται στο Πότσνταμ, κοντά στο Βερολίνο. Κατασκευάστηκε ως το θερινό ανάκτορο του Φρειδερίκου του Μεγάλου, βασιλιά της Πρωσίας και είναι κτισμένο σε ρυθμό ροκοκό. Αναφέρεται συχνά ως το γερμανικό αντίπαλο δέος των Βερσαλλιών, παρά το πολύ μικρότερο μέγεθός του. Περιβάλλεται από πάρκο, στο οποίο βρίσκονται αμπελώνες, κήποι, περίπτερα και ναοί. Τα περίτεχνα φανάρια μπροστά από το παλάτι κατασκευάστηκαν τιμής ένεκεν για τα 35α γενέθλια του βασιλιά απο τον διάσημο Αυστροούγγρο καλλιτέχνη Βόχτντενσταϊν. 

## Ιστορία
Το παλάτι σχεδιάστηκε/κτίστηκε από τον Γκέοργκ Βεντσεσλάους φον Κνόμπελσντορφ ανάμεσα στο 1745 και το 1747 για να εκπληρώσει την ανάγκη του βασιλιά Φρειδερίκου Β΄ για μία ιδιωτική κατοικία όπου θα μπορεί να ξεκουράζεται μακριά από το τελετουργικό και την επισημότητα της αυλής του Βερολίνου. Το όνομα του ανακτόρου δίνει έμφαση σε αυτό, καθώς προέρχεται από τη γαλλική φράση η οποία σημαίνει χωρίς έγνοιες, συμβολίζοντας το ανάκτορο ως χώρο ανάπαυσης και όχι εξουσίας.

Το Σανσουσί είναι λίγο μεγαλύτερο από μία μεγάλη βίλα. Περιλαμβάνει μόνο δέκα κυρίως δωμάτια, τα οποία κτίστηκαν στην κορυφή ενός λόφου στο κέντρο του πάρκου. Η επιρροή του βασιλιά Φρειδερίκου στη διακόσμηση και στον σχεδιασμό ήταν τόσο μεγάλη ώστε ο ρυθμός του παλατιού να αναφέρεται ως ροκοκό του Φρειδερίκου και τα αισθήματά του για το ανάκτορο ήταν τόσο έντονα ώστε είχε πει ότι «το μέρος θα πεθάνει μαζί του». Εξαιτίας μιας διαφωνίας για τη θέση του παλατιού, ο Κνόμπελσντορφ απολύθηκε το 1746 και το έργο ολοκλήρωσε ο Ολλανδός αρχιτέκτονας Γιαν Μπούμαν.

Κατά τη διάρκεια του 19ου αιώνα, το παλάτι έγινε κατοικία του Φρειδερίκου Γουλιέλμου Δ΄. Προσέλαβε τον αρχιτέκτονα Λούτβιγκ Πέρσιους για να ανακαινίσει και να μεγαλώσει το παλάτι, ενώ ο Φέρντιναντ φον Άρνιμ ανέλαβε να βελτιώσει τη θέα του παλατιού. Το Πότσνταμ, με τα παλάτια του, ήταν ένα αγαπημένο μέρος διαμονής της γερμανικής αυτοκρατορικής οικογένειας μέχρι τη πτώση του Οίκου των Χοεντσόλερν το 1918.

Μετά τον Β΄ Παγκόσμιο Πόλεμο, το παλάτι έγινε τουριστικό αξιοθέατο στην Ανατολική Γερμανία. Μετά την ενοποίηση της Γερμανίας το 1990, το σώμα του Φρειδερίκου επιστράφηκε στο παλάτι και θάφτηκε σε ένα νέο τάφο με θέα τους κήπους. Το Σανσουσί και οι κήποι του ανακηρύχθηκαν Μνημείο Παγκόσμιας Κληρονομιάς το 1990.

## Παραπομπές


## Εξωτερικοί σύνδεσμοι

*Εικονική περιήγηση του Σανσουσί από το Google Arts & Culture

Κατηγορία:Ανάκτορα στη Γερμανία
Κατηγορία:Μνημεία Παγκόσμιας Κληρονομιάς στη Γερμανία
Κατηγορία:Ροκοκό αρχιτεκτονική
Αστυνομία του Σάαρλαντ

εναλλ.=|μικρογραφία|Σήμα
[εναλλ.=|μικρογραφία|Προσωπικοί μεταφορείς της [Segway PT|Segway, οι οποίοι δοκιμάστηκαν από την Αστυνομία του Σάαρλαντ το καλοκαίρι του 2006]]
εναλλ.=|μικρογραφία|Περιπολικό Peugeot της Αστυνομίας του Σάαρλαντ με το παλαιό άσπρο και πράσινο χρώμα
Η **Αστυνομία του Κρατιδίου του [[Σάαρλαντ]]** () είναι μία από τις μικρότερες γερμανικές αστυνομικές δυνάμεις με περίπου 2.700 αστυνομικούς. Όπως και στην Έσση και Ρηνανία-Παλατινάτο, η αστυνομία του Σάαρλαντ καταργεί τις κατατάξεις του «πράσινου αστεριού», που σημαίνει ότι οι νέοι αστυνομικοί αρχίζουν να εργάζονται στο δρόμο ως κομισάριοι. Η μεταρρύθμιση αυτή αποσκοπεί στο να καταστήσει το αστυνομικό επάγγελμα ελκυστικότερο και να βελτιώσει τις ευκαιρίες προώθησης.

## Οργάνωση
Η κρατιδιακή αστυνομία υπάγεται στη δικαιοδοσία του Υπουργείου Εσωτερικών του Σάαρλαντ και έχει δύο βασικές αστυνομικές αρχές, την Λαντεσπολιτσάιντιρεκσιον (Landespolizeidirektion, LPD), το οποίο είναι το αρχηγείο της αστυνομίας του κρατιδίου και το κρατιδιακό γραφείο ερευνών (Landeskriminalamt ή LKA) τα οποία εδρεύουν στο Σααρμπρύκεν.

Η Λαντεσπολιτσάιντιρεκσιον (Landespolizeidirektion) αποτελείται από τέσσερα τμήματα, την ομάδα υποστήριξης, (Bereitschaftspolizei), τις υπηρεσίες, την τροχαία και το τμήμα ερευνών. Η Ομάδα Υποστήριξης της Αστυνομίας αποτελείται από τις δυνάμεις άμεσης παρέμβασης, τ τμήμα αστυνομικών σκυλιών, το αστυνομικό συγκρότημα και το ποτάμιο αστυνομικό τμήμα στο Μπέκινγκεν που περιπολεί τον Ζάαρ και τον Μοζέλα στη Σάαρλαντ. Οι αστυνομικοί σταθμοί βρίσκονται στο Μέρτσιχ-Βάντερν, το Ζανκτ Βέντελ, το Νοϊνκίρχεν, το Σάαρπφαλτς-Κράις, το Σάαρλουις, την επαρχία Σααρμπρύκεν και την πόλη Σααρμπρύκεν.

Περίπου. 400 ερευνητές και ιατροδικαστές εργάζονται για το Κρατιδιακό Γραφείο Ερευνών.

## Οχήματα
Στο Σάαρλαντ, το οποίο βρίσκεται δίπλα και είναι ιστορικά στενά συνδεδεμένο με τη Γαλλία, τα αστυνομικά οχήματα μεταξύ άλλων παράγονται από γαλλικές εταιρείες (Peugeot κτλ.) καθώς και την ευρωπαϊκή Ford. Η αστυνομία του Σάαρλαντ, για κάθε νέο αστυνομικό αυτοκίνητο που αποκτά, δίνει αριθμό κυκλοφορίας SAL 4 - XXXX. Το SAL αντιπροσωπεύει το Saarland Landesregierung (κρατική κυβέρνηση του Σάαρλαντ), το 4 σημαίνει αστυνομία και το XXXX είναι ένας συνδυασμός τεσσάρων αριθμών.

## Στολές
Αρχικά, η κρατική κυβέρνηση του Σάαρλαντ δεν σκόπευε να μεταστραφεί στις γαλάζιες αστυνομικές στολές όπως συμβαίνει σε άλλα κρατίδια και έτσι το Σάαρλαντ θα ήταν ένα από τα δύο γερμανικά κρατίδια που κρατούσαν την πράσινη στολή, με το άλλο κρατίδιο να είναι η Βαυαρία. Ωστόσο, λόγω της μικρής ποσότητας προμηθευτών για πράσινες στολές, η αστυνομία του Σάαρλαντ αλλάζει τις στολές της από πράσινο σε μπλε και πήρε το πρότυπο της αστυνομίας της Έσσης το 2014.

## Παραπομπές


## Εξωτερικοί σύνδεσμοι
* Επίσημη ιστοσελίδα, στα γερμανικά

Κατηγορία:Σάαρλαντ
Επιφάνεια (μαθηματικά)

Στα μαθηματικά, μια **επιφάνεια** είναι μια γενίκευση ενός επιπέδου, του οποίου όμως η καμπυλότητα δεν είναι απαραιτήτως μηδέν. Αυτό είναι ανάλογο με το να δούμε μια καμπύλη ως γενίκευση μιας ευθείας γραμμής. Υπάρχουν διάφοροι ακριβέστεροι ορισμοί, ανάλογα με το πλαίσιο της μελέτης και τα μαθηματικά εργαλεία που χρησιμοποιούνται.

Η μαθηματική έννοια της επιφάνειας είναι μια εξιδανίκευση του τι σημαίνει *επιφάνεια* στην κοινή γλώσσα, την επιστήμη και τα γραφικά του υπολογιστή. 
[δεξιά|μικρογραφία| Μια [σφαίρα είναι η επιφάνεια μιας συμπαγούς μπάλας, εδώ με ακτίνα *r*. ]]

## Ορισμοί
Συχνά, μια επιφάνεια ορίζεται μέσω εξισώσεων που ικανοποιούνται από τις συντεταγμένες των σημείων της. Αυτή είναι η περίπτωση της γραφικής παράστασης μιας συνεχούς συνάρτησης δύο μεταβλητών. Το σύνολο των ριζών μιας συνάρτησης τριών μεταβλητών είναι μια επιφάνεια, η οποία ονομάζεται πεπλεγμένη επιφάνεια. Εάν η συνάρτηση τριών μεταβλητών που ορίζει την επιφάνεια είναι ένα πολυώνυμο, τότε η επιφάνεια αυτή ονομάζεται αλγεβρική επιφάνεια. Για παράδειγμα, η μοναδιαία σφαίρα είναι μια αλγεβρική επιφάνεια, η οποία μπορεί να οριστεί από την πεπλεγμένη εξίσωση x^2+y^2+z^2 -1= 0.

## Βιβλιογραφία
* 
*

## Παραπομπές

Κατηγορία:Επιφάνειες
Κατηγορία:Γεωμετρία
Κατηγορία:Pages with unreviewed translations
Τζουζέπε Μπέργκομι

Ο **Τζουζέπε Μπέργκομι** (*Giuseppe Bergomi*, γεννήθηκε 22 Δεκεμβρίου 1963) είναι Ιταλός πρώην διεθνής ποδοσφαιριστής. Αγωνιζόμενος ως κεντρικός αμυντικός ή δεξιός πλάγιος, αναδείχθηκε σε ένα από τους καλύτερους στις θέσεις αυτές  όλων των εποχών.

## Βιογραφία

Γεννήθηκε το 1963 στο Μιλάνο. Αγωνίστηκε καθ' όλη τη διάρκεια της καριέρας του στην Ίντερ στη θέση του αμυντικού, αρχικά του δεξιού πλαγίου και αργότερα του κεντρικού. Με την Ίντερ κατέκτησε ένα πρωτάθλημα (1988–89), ένα Κύπελλο (1981–82) και ένα Σούπερ Καπ Ιταλίας (1989). Επίσης, κατέκτησε τρεις φορές (1990–91, 1993–94 και 1997–98) το Κύπελλο ΟΥΕΦΑ.

Με την Εθνική Ιταλίας αγωνίστηκε στο Παγκόσμιο Κύπελλο του 1982, στο οποίο η Ιταλία κατέκτησε το τρόπαιο με εξαιρετικές εμφανίσεις του ιδίου. Στη συνέχεια, συμμετείχε στο Παγκόσμιο Κύπελλο Ποδοσφαίρου 1986 και στο Ευρωπαϊκό Πρωτάθλημα του 1988, στο οποίο η ομάδα έφτασε στην τέταρτη θέση και ο ίδιος επελέγη στην καλύτερη ενδεκάδα της διοργάνωσης. Δύο χρόνια αργότερα, αγωνίστηκε στο Παγκόσμιο Κύπελλο του 1990 και κατέλαβε την τρίτη θέση, ενώ η τελευταία του επίσημη διοργάνωση με την εθνική ομάδα ήταν το Παγκόσμιο Κύπελλο του 1998.

To 2004 συμπεριλήφθηκε στη λίστα FIFA 100, ως ένας από τους 125 καλύτερους εν ζωή ποδοσφαιριστές όλων των εποχών. Επίσης, το 2016 εισήχθη στο Italian Football Hall of Fame.

## Τίτλοι και διακρίσεις

**Ίντερ Μιλάνου**
* Πρωτάθλημα Ιταλίας: 1988–89
* Κύπελλο Ιταλίας: 1981–82
* Σούπερ Κύπελλο Ιταλίας: 1989
* Κύπελλο ΟΥΕΦΑ (3): 1990–91, 1993–94, 1997–98

**Ιταλία**
* Παγκόσμιο Κύπελλο FIFA: 1982  
** Τρίτη θέση: 1990

**Ατομικές διακρίσεις**
* Καλύτερη ομάδα Ευρωπαϊκού Πρωταθλήματος UEFA: 1988
* Καλύτερη ομάδα Παγκοσμίου Κυπέλλου FIFA: 1990 
* Εθνικό Βραβείο Υποδειγματικής Καριέρας *Gaetano Scirea*: ​​​​1997 
* FIFA 100: 2004 
* Αίθουσα Φήμης Ιταλικού Ποδοσφαίρου: 2016
* Αίθουσα Φήμης Ίντερ Μιλάνου: 2020
* Βραβείο One Club Man

## Παραπομπές


## Εξωτερικοί σύνδεσμοι
 
* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:FIFA 100
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Αμυντικοί ποδοσφαιριστές
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Τόμπιας Μόντλερ

Ο **Τόμπιας Νίλσον Μόντλερ** (γεν. 15 Φεβρουαρίου 1996) είναι Σουηδός αθλητής του στίβου, ειδικευμένος στο άλμα εις μήκος. Κατέκτησε την 4η θέση στο μήκος στο Ευρωπαϊκό Πρωτάθλημα Στίβου 2018.

## Παραπομπές


Κατηγορία:Σουηδοί αθλητές του στίβου
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αλέξανδρος Κούρος

Ο **Αλέξανδρος Κούρος** (Αλβανικά: Aleksandër Kuro, γεννημένος στις 21 Αυγούστου 1993) είναι Ελληνο-Αλβανός επαγγελματίας ποδοσφαιριστής, ο οποίος αγωνίζεται ως αμυντικός για την Μαλτέζικη ομάδα Φλοριάνα ΦΚ.

## Σταδιοδρομία σε συλλόγους

## Διεθνής σταδιοδρομία
Έχει υπάρξει διεθνής με τις μικρές Εθνικές ομάδες της Ελλάδας (Νέων, U20 και Ελπίδων).

## Παραπομπές

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες αλβανικής καταγωγής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Εθνικής Ελλάδας Κ21
Ευρωπαϊκό Πρωτάθλημα Κλειστού Στίβου 2019 – Άλμα εις μήκος ανδρών

Το **άλμα εις μήκος ανδρών** στο Ευρωπαϊκό Πρωτάθλημα Κλειστού Στίβου 2019 πραγματοποιηθηκε την 1 Μαρτίου, ώρα 10:03 (προκριματικός γύρος) και στις 3 Μαρτίου, ώρα 11:35 (τελικός).

## Μετάλλια

## Ρεκόρ

## Αποτελέσματα

### Προκριματικά
Πρόκριση: 7.95 μ. (Q) ή οι 8 επόμενες καλύτερες επιδόσεις (q).

### Τελικός

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Κλειστού Στίβου 2019
2019